Райнер Мария Рилке
Любовна песен

Превод от немски: Петър Велчев, 1979

chitanka.info

О, как душата си да спра така,

че твоята да не докосва? Как

над теб да я издигна, над нещата?

Аз бих желал сред някаква река,

изгубена, течаща в тъмнината,

да я положа върху мирен бряг —

докато в теб бушува глъбината…

Но всичко тук ни свързва — теб и мен,

тъй както цигуларят вдъхновен,

две струни слял в един акорд чудесен.

Чий инструмент тъй здраво ни държи?

Кой музикант тъй властен е, кажи?

О, сладка песен.

1907

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.